Πληροφορίες: Χριστίνα Σαμαρά

ΕΞΑΙΡΕΤΙΚΑ ΕΠΕΙΓΟΝ

**Αθήνα:** 01.03.2023

**Αρ. Πρωτ.: 318**

ΠΡΟΣ: κ. Δ. Μιχαηλίδου, Υφυπουργό Εργασίας & Κοινωνικών Υποθέσεων

**ΚΟΙΝ: «Πίνακας Αποδεκτών»**

ΘΕΜΑ: «Κρίνεται αναγκαία η άμεση καταβολή του υπολειπόμενου ποσού του προνοιακού επιδόματος στους δικαιούχους**»**

**Κυρία Υφυπουργέ,**

Η Εθνική Συνομοσπονδία Ατόμων με Αναπηρία (Ε.Σ.Α.μεΑ.), όπως γνωρίζετε, αποτελεί την τριτοβάθμια κοινωνική και συνδικαλιστική οργάνωση των ατόμων με αναπηρία, χρόνιες παθήσεις και των οικογενειών τους στη χώρα και αναγνωρισμένο Κοινωνικό Εταίρο της ελληνικής Πολιτείας σε ζητήματα αναπηρίας.

Με την παρούσα επιστολή και με αφορμή την καταβολή μειωμένων ποσών των προνοιακών επιδομάτων στα άτομα με αναπηρία για το μήνα Φεβρουάριο, θέλουμε να επισημάνουμε ότι από την πρώτη στιγμή που αναγνωρίστηκε από το Υπουργείο Εργασίας το λάθος της καταβολής μειωμένων επιδομάτων στους δικαιούχους, υπήρχε δέσμευση ότι, χθες ημέρα Τρίτη 28.02.2023, θα υπήρχε επίσημη ενημέρωση από το Υπουργείο και από τον ΟΠΕΚΑ, για το πότε θα καταβληθούν στους δικαιούχους τα ποσά των επιδομάτων που δεν πιστώθηκαν στους τραπεζικούς τους λογαριασμούς.

Λαμβάνοντας υπόψη ότι χιλιάδες άνθρωποι που επιβιώνουν από το προνοιακό τους επίδομα μην έχοντας άλλη πηγή εισοδήματος, μισθό ή σύνταξη, έχουν μείνει κυριολεκτικά χωρίς τη δυνατότητα εξασφάλισης των αναγκαίων, ζητάμε να προβείτε στις απαραίτητες ενέργειες για την άμεση καταβολή του υπολειπόμενου ποσού του προνοιακού επιδόματος στους δικαιούχους και όχι με την επόμενη καταβολή του μηνός Μαρτίου.

Σας ευχαριστούμε εκ των προτέρων και αναμένουμε να ανταποκριθείτε άμεσα στο εν λόγω μείζονος σημασίας ζήτημα.

**Με εκτίμηση**

**Ο Πρόεδρος**

****

**Ι. Βαρδακαστάνης**

**Ο Γεν. Γραμματέας**

****

**Β. Κούτσιανος**

**Πίνακας Αποδεκτών:**

* Γραφείο Πρωθυπουργού της χώρας
* Γραφείο Υπουργού Επικρατείας, κ. Γ. Γεραπετρίτη
* Γραφείο Υφυπουργού παρά τω Πρωθυπουργώ, κ. Άκη Σκέρτσου
* Γραφείο Υπουργού Εργασίας και Κοινωνικών Υποθέσεων, κ. Κ. Χατζηδάκη
* Γραφείο Γ.Γ. Κοιν. Αλληλεγγύης και Καταπολέμησης της Φτώχειας, κ. Γ. Σταμάτη
* κ. Κ. Γλούμη - Ατσαλάκη, Διοικητή ΟΠΕΚΑ
* κα Ν. Τσούμα, Πρόεδρο ΗΔΙΚΑ
* Οργανώσεις Μέλη Ε.Σ.Α.μεΑ.

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |